S-621/2012

Mál þetta, sem dómtekið ver í dag er höfðað af lögreglustjóranum á höfuðborgarsvæðinu með ákæru dagsettri 11. september sl. á hendur J-kk-þgf E-kk-þgf S-kk-þgf, kt. 000000-0000, Björtuhlíð 11, Mosfellsbæ, fyrir eftirtalin brot framin á árinu 2012:

I.

Fyrir þjófnað og tilraun til þjófnaðar, með því að hafa:

1. Aðfaranótt mánudagsins 23. júlí brotist inn í lyfjaverslunina Apótekarann að Salavegi 2 í Kópavogi, með því að brjóta rúðu í útidyrahurðinni og stolið þaðan 3 pökkum af lyfinu Tafil retard.

M. 007-2012-41721

2. Að morgni miðvikudagsins 25. júlí í auðgunarskyni brotist inn að Dverghömrum 19 í Reykjavík, með því að spenna upp glugga á bílskúr íbúðarhússins og síðan reynt að spenna upp millihurð frá bílskúr inn í húsnæðið en þurft frá að hverfa þegar húsráðandi varð hans var.

M. 007-2012-42177

Er talið að brot þessi varði við 244. gr. almennra hegningarlaga nr. 19, 1940 er varðar ákærulið I. 1 og sbr. 20. gr sömu laga er varðar ákærulið I. 2.

II.

3. Fyrir umferðarlagabrot, með því að hafa sama dag, sbr. ákæruliður I.2 ekið bifreiðinni TF-833 undir áhrifum ávana- og fíkniefna (tetrahýdrókannabínól í blóði 0,8 ng/ml, og amfetamín í þvagi) óhæfur til að stjórna henni örugglega, og sviptur ökurétti frá bifreiðastæði við Arion banka að Bíldshöfða 20 í Reykjavík að Hátúni 10, þar sem akstri lauk.

Er talið að brot þetta varði við 1., sbr. 2. mgr., 45. gr. a, og 1. mgr. 48. gr., sbr. 1. mgr. 100. gr., umferðarlaga nr. 50, 1987, sbr. 5. gr. laga nr. 66, 2006.

Er þess krafist að ákærðu verði dæmdir til refsingar og til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu, er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði J-kk-nf E-kk-nf er fæddur í maí árið 1980. Ákærði á að baki langan sakaferil. Samkvæmt sakavottorði hófst sakaferill ákærða árið 2002. Síðan þá hefur ákærði þrisvar sinnum gengist undir sáttir fyrir brot á umferðarlögum og lögum um ávana- og fíkniefni nr. 65/1974. Þá hefur ákærði átta sinnum verið dæmdur fyrir meðal annars brot gegn umferðarlögum, lögum um ávana- og fíkniefni og ýmis brot gegn almennum hegningarlögum s.s. rán, þjófnað, nytjastuld og skjalafals. Ákærði var síðast dæmdur í febrúar 2011 í 6 mánaða fangelsi. Honum var veitt reynslulausn 19. október 2011 í 2 ár á eftirstöðvum refsingar 210 dögum. Hann rauf reynslulausnina 26. júlí 2012. Með hliðsjón af sakarefni málsins, sakaferli ákærða og játningu hans er refsing ákærða ákveðin fangelsi í 4 mánuði.

Ákærði er sviptur ökurétti í 2 ár frá 10.08.2013 að telja.

Sækjandi hefur fellt út úr sakarkostnaði hluta af rannsókn er tengist rannsókn á morfíni. Eftir standa þá 139.460 krónur. Hefur verjandi að auki gert kröfu um að tekið verði tillit til þess að ekki hafi verið óskað eftir rannsókn á amfetamíni. Dómurinn fellst ekki á það og telur að það eigi heima í sakarkostnaði. Verður ákærði dæmdur til að greiða sakarkostnað að fjárhæð 139.460 krónur og að auki málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 125.500 krónur. Hefur þá verið tekið tillit til virðisaukaskatts.

D ó m s o r ð :

Ákærði, J-kk-nf E-kk-nf S-kk-nf, sæti fangelsi í fjóra mánuði.

Ákærði er sviptur ökurétti í 2 ár frá 10.08.2013.

Ákærði greiði 139.460 krónur í sakarkostað og málsvarnarþóknun skipaðs verjanda, S-kk-ef K-kk-ef K-kk-ef héraðsdómslögmanns 125.500 krónur.

S-kk-nf S-kk-nf.